बीजिंग: बचावकर्ताओं ने पूर्वी चीन सागर में पिछले हफ्ते दुर्घटनाग्रस्त हुए ईरानी तेल टैंकर से उसके चालक दल के दो सदस्यों के शव बरामद किए हैं. चीन के सरकारी प्रसारणकर्ता सीसीटीवी का कहना है कि आज सुबह सांची के लाइफबोट डेक से दो शव बरामद किए गए हैं. सीसीटीवी ने कहा कि बचावकर्मियों के पास 30 मिनट से भी कम समय था फिर भी वे जहाजों के डेटा और वीडियो रिकॉर्डिंग बरामद करने में कामयाब हो पाए. उल्लेखनीय है कि ईरानी तेल टैंकर एक मालवाहक जहाज से टकरा गया था जिसके बाद उसमें आग लग गई थी.